ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0474/96 υποβολή: Nel van Dijk (V) και Magda Aelvoet (V) προς την Επιτροπή (1 Μαρτίου 1996)

Θέμα: Αφορολόγητα καύσιμα αυτοκινήτων για τους υπαλλήλους της Επιτροπής

Υπάρχει ρύθμιση από το Μάρτιο του 1992 σύμφωνα με την οποία οι ανώτεροι υπάλληλοι της Επιτροπής έχουν το προνόμιο να αγοράζουν κάθε μήνα αφορολόγητα 100 ή 80 λίτρα πετρελαίου ντήζελ;

Μπορεί η Επιτροπή να μας πληροφορήσει:

- πόσοι υπάλληλοι της Επιτροπής έκαναν χρήση της εν λόγω ρύθμισης το 1995;- πόσα λίτρα καυσίμων πωλήθηκαν στο πλαίσιο της εν λόγω ρύθμισης το 1995 και σε ποιά τιμή;- πόσο περίπου κοστίζει η διοικητική εφαρμογή της εν λόγω ρύθμισης (συμπεριλαμβανομένης της αμοιβής εργασίας);- ποιά θέση του προϋπολογισμού επιβαρύνεται με το κόστος της εφαρμογής της εν λόγω διοικητικής ρύθμισης 7

Συμμερίζεται η Επιτροπή την άποψή μας ότι η ρύθμιση αυτή είναι αντίθετη με τις δηλώσεις τόσο της Επιτροπής όσο και του Ευρωπαϊκού Κοινοβουλίου σχετικά με την ανάγκη μείωσης της κυκλοφορίας των αυτοκινήτων, μεταξύ άλλων, εφόσον το περιβαλλοντικό κόστος της χρησιμοποίησης των αυτοκινήτων μεταφράζεται σε υψηλότερες τιμές;

Δεν θα έπρεπε οι υπάλληλοι της Επιτροπής να ενθαρρύνονται να χρησιμοποιούν τα μέσα μαζικής μεταφοράς, ιδίως σε μια πόλη που έχει τέτοια κυκλοφοριακά προβλήματα όπως οι Βρυξέλλες;

Απολαμβάνουν επίσης οι υπάλληλοι της Επιτρποής και άλλα προνόμια, όπως η ετήσια χορήγηση αφορολόγητων ποτών και καπνού, η απαλλαγή από την καταβολή ΦΠΑ κατά την αγορά αυτοκινήτων, καθώς και η απαλλαγή καταβολής ΦΠΑ για την αγορά άλλων «κεφαλαιουχικών» αγαθών;

Συμφωνεί η Επιτροπή ότι τα προνόμια αυτά είναι κάπως υπερβολικά, δεδομένου ότι οι εν λόγω ανώτεροι υπάλληλοι περιλαμβάνονται μεταξύ των καλύτερα αμοιβομένων υπαλλήλων στην Ένωση;

Συμφωνεί η Επιτροπή με τον Πρόεδρο του Ευρωπαϊκού Κοινοβουλίου ότι οι παραχωρήσεις αυτές δίνουν την εντύπωση ότι οι ευρωπαϊκές δημόσιες υπηρεσίες δεν συμβαδίζουν πλέον με τον καιρό τους και ότι επομένως είναι δύσκολο να δικαιολογηθούν ορισμένες αποφάσεις τους σχετικά με την παραχώρηση προνομίων;

Είναι διατεθειμένη η Επιτορπή, όπως και ο Πρόεδρος του Ευρωπαϊκού Κοινοβουλίου, να συμμετάσχει σε διαβουλεύσεις με τις αρμόδιες αρχές των χωρών στις οποίες είναι εγκατεστημένα τα θεσμικά όργανα της Κοινότητας, σχετικά με την κατάργηση των εν λόγω προνομίων στα κοινοτικά θεσμικά όργανα;

Απάντηση του κ. Liikanen εξ ονόματος της Επιτροπής (25 Απριλίου 1996)

Οι κανονισμοί που αφορούν ορισμένες αφορολόγητες αγορές ισχύουν μόνο για τους υπαλλήλους της Επιτροπής καθώς και για τους υπαλλήλους όλων των ευρωπαϊκών οργάνων και κατά συνέπεια και του Κοινοβουλίου.

Αντίθετα από ό,τι υπονοείται με την ερώτηση, το κόστος των αφορολόγητων αγορών δεν καταλογίζεται στον κοινοτικό προϋπολογισμό, αλλά επιβαρύνει το κράτος μέλος υποδοχής σύμφωνα με το εθνικό φορολογικό καθεστώς.

Επίσης, τα πλεονεκτήματα όσον αφορά τις αφορολόγητες αγορές των υπαλλήλων των Ευρωπαϊκών Οργάνων οι οποίοι εργάζονται στις Βρυξέλλες βασίζονται στη συμφωνία του Βελγικού Κράτους.

Οι γενικοί γραμματείς των ευρωπαϊκών οργάνων θα συζητήσουν σε μία από τις προσεχείς συναντήσεις τους το πρόβλημα που έθεσαν τα Αξιότιμα Μέλη του Κοινοβουλίου, δηλαδή πώς το αντιλαμβάνεται η κοινή γνώμη.
ΓΡΑΠΤΗ ΕΡΩΤΗΣΗ P-0199/96 υποβολή: Christine Crawley (PSE) προς την Επιτροπή (26 Iανουαρίου 1996)

Θέμα: Κράτηση μόσχων σε κλούβες

Ποιές ενέργειες προτίθεται να αναλάβει η Επιτροπή προκειμένου να σταματήσουν οι απάνθρωπες ενέργειες ορισμένων κρατών μελών σύμφωνα με τις οποίες μόσχοι κρατούνται, σε ανατριχιαστικές συνθήκες, μέσα σε κλούβες;

Aπάντηση του κ. Fischler εξ ονόματος της Επιτροπής (9 Φεβρουαρίου 1996)

Η Επιτροπή ενέκρινε πρόσφατα έκθεση σχετικά με την καλή διαβίωση των μόσχων ((COM(95) 711. )), καθώς και σχέδιο πρότασης για την τροποποίηση της οδηγίας 91/629/ΕΟΚ ((COM(96) 21. )) σχετικά με τη θέσπιση των ελάχιστων προτύπων για την προστασία των μόσχων. Η έκθεση και η πρόταση βασίζονται στη γνώμη της επιστημονικής κτηνιατρικής επιτροπής. Η πρόταση περιλαμβάνει διατάξεις σχετικά με τη στέγαση και τους προβλεπόμενους χώρους. Σύμφωνα με την εν λόγω πρόταση η χρήση μεμονωμένων κλωβών για μόσχους μετά την ηλικία των 8 εβδομάδων θα απαγορεύεται, εκτός και αν ο κτηνίατρος βεβαιώσει ότι λόγω της κατάστασης της υγείας τους ή λόγω της συμπεριφοράς τους απαιτείται να είναι απομομωμένοι για να τύχουν θεραπευτικής αγωγής. Η πρόταση προβλέπει τα μέτρα που θα πρέπει να εφαρμόζονται από 1ης Ιανουαρίου 1998 σε όλες τις πρόσφατα κατασκευασθείσες ή ανακατασκευασθείσες εκμεταλλεύσεις καθώς και τις εκμεταλλεύσεις που χρησιμοποιούνται για πρώτη φορά, και από την 1η Ιανουαρίου του 2008 για όλες τις εκμεταλλεύσεις.

Επιπλέον, ένα σχέδιο απόφασης της Επιτροπής, στο οποίο προτείνονται τροποποιήσεις του παραρτήματος της οδηγίας, θα υποβληθεί σύντομα στη μόνιμη κτηνιατρική επιτροπή.
ΓΡΑΠΤΗ ΕΡΩΤΗΣΗ E-0342/96 υποβολή: Robert Evans (PSE) προς την Επιτροπή (22 Φεβρουαρίου 1996)

Θέμα: Ισχύς των προθεσμιών για το ΕΚΤ

Σκέπτεται η Επιτροπή να παρατείνει τις προθεσμίες υποβολής προσφορών για το ΕΚΤ και να δώσει μεγαλύτερη δημοσιότητα στις διαδικασίες υποβολής προσφορών για το ταμείο αυτό προκειμένου να δημιουργήσει τις απαραίτητες προϋποθέσεις για την υποβολή αξιόλογων προσφορών;

Απάντηση του κ. Flynn εξ ονόματος της Επιτροπής (1η Απριλίου 1996)

Μετά την αναμόφωση των διαρθρωτικών ταμείων το 1993, ο προγραμματισμός των παρεμβάσεων των διαρθρωτικών ταμείων προσδιορίστηκε από τη συνεργασιακή σχέση της Επιτροπής και των κρατών μελών, μέσα στα κοινοτικά πλαίσια στήριξης και τα επιχειρησιακά προγράμματα.

Είναι ευθύνη των κρατών μελών να επιλέγουν τα σχέδια τα οποία εντάσσονται σ' αυτό το πλαίσιο. Αυτό μεταξύ άλλων αφορά τις διαδικασίες υποβολής σχεδίων καθώς και τη σχετική πληροφόρηση και δημοσίευση, βάσει του άρθρου 32 του καν. (ΕΟΚ(αριθ. 2082/93 του Συμβουλίου της 20.07.1993 ((ΕΕ L 193, 31.7.1993. )).

Σε σχέση με τις πρωτοβουλίες της Κοινότητας, οι προθεσμίες αίτησης ορίζουν τα κράτη μέλη. Δεδομένης της διακρατιής φύσης των χρηματοδοτούμενων σχεδίων, η Επιτροπή συνεργάζεται με τις αρχές του Ευρωπαϊκού Κοινωνικού Ταμείου (ΕΚΤ) για να εξασφαλίσει κοινή προθεσμία η οποία παρέχει ικανοποιητικό χρόνο για την προετοιμασία σχεδίων υψηλής ποιότητας. Η επόμενη πρόσκληση προτάσεων για τα προγράμματα Adapt και Employment θα πραγματοποιηθεί το 1997 και η Επιτροπή δημιούργησε, με τις αρχές ΕΚΤ στα κράτη μέλη, ειδική ομάδα εργασίας για να εξετάσει τις ρυθμίσεις αυτής της πρόσκλησης προτάσεων. Αυτή η ομάδα εργασίας δίνει ιδιαίτερη προσοχή στο θέμα του κατάλληλου χρόνου για την προετοιμασία των αιτήσεων.

Σχετικά με το άρθρο 6 -καινότομα μέτρα- του κανονισμού ΕΚΤ, οι προθεσμίες αίτησης θεωρούνται ότι παρέχουν χρόνο για την ικανοποιητική προετοιμασία της υποβολής προτάσεων σχεδίου. Θα μπορούσε να δοθεί μεγαλύτερη δημοσιότητα στη διαδικασία επιλογής. Η γενική διαδικασία εφαρμογής του άρθρου 6 είναι προς το παρόν υπό αναθέωρηση.
ΓΡΑΠΤΗ ΕΡΩΤΗΣΗ E-0359/96 υποβολή: Frode Kristoffersen (PPE) προς την Επιτροπή (22 Φεβρουαρίου 1996)

Θέμα: Εφαρμογή αλιευτικών κανονισμών από τη Νορβηγία

Δύο δανέζικες τράτες με λιμένα νηολόγησης το Esbjerg της Δανίας, η «Ε 149 Sonja Grψnbjerg» και η «E 349 Cattleya» επιθεωρήθηκαν την 1η Φεβρουαρίου 1996 από τις νορβηγικές αρχές αλιευτικού ελέγχου στο πλαίσιο του κανονισμού που εξέδωσε το νορβηγικό υπουργείο Αλιείας του Βασιλείου της Νορβηγίας στις 27 Δεκεμβρίου 1995.

Αφού υπογραμμισθεί ότι οι δανέζικες οργανώσεις αλιείας δεν ενημερώθηκαν για το νορβηγικό αλιευτικό κανονισμό, ζητείται από την Επιτροπή να διευκρινίσει κατά πόσον, ο κανονισμός αυτός είναι σύμφωνος με τις ισχύουσες συμφωνίες μεταξύ Νορβηγίας και ΕΕ, και συγκεκριμένα κατά πόσον η επέκταση της περιοχής απαγόρευσης της αλίευσης ρέγγας στα 40 ναυτικά μίλια (από τις 58,16 έως τις 62 μοίρες) που ισχύει από τις 20 Ιανουαρίου 1996 είναι σύμφωνη για τον ΕΟΧ. Ερωτάται η Επιτροπή τι έχει πράξει μέχρι σήμερα ή τι προτίθεται να πράξει, προκειμένου να διασφαλίσει ότι η αλιευτική πολιτική της Νορβηγίας, συμπεριλαμβανομένων των αλιευτικών της κανονισμών, είναι σύμφωνη με τις ισχύουσες συμφωνίες.

Απάντηση της κας Bonino εξ ονόματος της Επιτροπής (1η Απριλίου 1996)

Μετά την καθυστερημένη διαβίβαση στην Επιτροπή ενός νέου νορβηγικού κανονισμού με τον οποίο επιβάλεται απαγόρευση της αλιείας της ρέγγας σε μία περιοχή 62° Ν, και 52° και 16' Ν εντός 40 ναυτικών μιλίων, για την περίοδο μεταξύ από 20 Ιανουαρίου έως 30 Απριλίου 1996, η Επιτροπή ζήτησε την πραγματοποίηση επισήμων διαβουλεύσεων με την Νορβηγία με θέμα την εφαρμογή του εν λόγω περιορισμού.

Οι διαβουλεύσεις αυτές πραγματοποιήθηκαν στις 2 Μαρτίου 1996. Κατέληξαν στη συμφωνία βελτίωσης των μέσων διαβίβασης, εγκαίρως και ορθώς, των κανονισμών οι οποίοι εφαρμόζονται εντός των χωρικών υδάτων και των δύο μερών. Όσον αφορά τα σημαντικώτερα θέματα των διαβουλεύσεων αυτών, η Νορβηγία υποστήριξε τη διαφύλαξη του βυθού, πράγμα το οποίο θεωρήθηκε σχετικό με τα υπόλοιπα θέματα. Υπό φυσιολογικές συνθήκες, η Νορβηγία θα ενημερώνει την Κοινότητα για κάθε σημαντικό μέτρο που θα λαμβάνει κατά την διάρκεια των ετησίων διαβουλεύσεων 7 των σχετικών με τους διακανονισμούς στον τομέα της αλιείας προκειμένου να καταστεί δυνατή η ανταλλαγή απόψεων για την αιτιολόγησή της.

Θα πρέπει να υπενθυμιστεί ότι, σύμφωνα με τους όρους της συμφωνίας αλιείας του 1980 ανάμεσα στην Κοινότητα και τη Νορβηγία, κάθε μία από τις τελευταίες αυτές δύναται να ορίσει τα μέτρα τα οποία θεωρεί ότι απαιτούνται για την διαφύλαξη των επιδιώξεών της, εντός των χωρικών υδάτων της, λαμβάνοντας, ωστόσο, υπόψη της την αναγκαιότητα της μη διακύβευσης των δυνατοτήτων αλιείας των αλιευτικών σκαφών της άλλης.

Η Επιτροπή προσδίδει ιδιαίτερη σημασία σε όλα τα θέματα τα σχετικά με τις συμφωνίες αλιείας ανάμεσα στην Κοινότητα και τη Νορβηγία. Θα εξακολουθήσει να αντιδρά άμεσα προκειμένου να διασφαλίσει ότι κάθε ρυθμιστικό μέτρο το οποίο λαμβάνει η Νορβηγία εντός των χωρικών υδάτων της είναι σύμφωνο με τις αντίστοιχες διατάξεις της συμφωνίας για την αλιεία.
ΓΡΑΠΤΗ ΕΡΩΤΗΣΗ E-0455/96 υποβολή: Philippe Monfils (ELDR) προς την Επιτροπή (29 Φεβρουαρίου 1996)

Θέμα: Παγίδες με σιαγόνες

1. Η Επιτροπή μπορεί να διευκρινίσει επί ποίας νομικής βάσεως στήριξε την απόφασή της να αναβάλει εκ νέου την έναρξη ισχύος του Κανονισμού 3254/91 ((ΕΕ L 308 της 09.11.1991, σελ. 1. )) δια του οποίου απαγορεύεται η χρησιμοποίηση παγίδων με σιαγόνες καθώς και η εισαγωγή γούνας από ζώα που έχουν συλληφθεί με αυτόν τον τρόπο;

2. Ποια συγκεκριμένη συνέχεια σκοπεύει να δώσει η Επιτροπή στο ψήφισμα που ενέκρινε το Ευρωπαϊκό Κοινοβούλιο στις 14 Δεκεμβρίου 1995, ακριβώς ως προς την προσφυγή σε μελέτη από διεθνείς και ανεξάρτητους εμπειρογνώμονες όσον αφορά την αξιολόγηση της οικονομικής ζημίας που θε συνεπαγόταν η απαγόρευση της εισαγωγής γούνας;

Απάντηση της κας Bjerregaard εξ ονόματος της Επιτροπής (26 Απριλίου 1996)

1. Δεδομένου ότι βάσει του κανονισμού (ΕΟΚ) αριθ. 3254/91 έχει απαγορευθεί, το αργότερο από 1ης Ιανουαρίου 1996 η χρήση παγίδων με σταγόνες, ο εν λόγω κανονισμός ισχύει. Ωστόσο, όσον αφορά τους περιορισμούς σχετικά με τις εισαγωγές γούνας, δεν δύναται να θεωρηθεί, κατά την άποψη της Επιτροπής, ότι ο κανονισμός ετέθη σε ισχύ, εφόσον η Επιτροπή δεν μπόρεσε να προβεί ακόμα στον απαραίτητο ορισμό που αναφέρεται στο άρθρο 5. Η Επιτροπή ειδοποίησε επί του θέματος αυτού τα κράτη μέλη.

Παράλληλα, η Επιτροπή έχει προτείνει τροποποιήσεις ((COM(95) 737 τελικό. )) των διατάξεων του κανονισμού σχετικά με τις εισαγωγές γούνας για να ληφθούν υπόψη οι διαπραγματεύσεις με τρίτες χώρες με στόχο την προώθηση ανθρωπίνων μεθόδων κυνηγιού. Τα άρθρα 113 και 130ε της Συνθήκης ΕΚ αποτελούν την νομική βάση στην οποία στηρίζονται οι προτεινόμενες τροποποιήσεις.

2. Η Επιτροπή σχημάτισε τη γνώμη, έχοντας υπόψη της την αναφορά του στο ψήφισμα του Κοινοβουλίου, ότι το Αξιότιμο Μέλος ανησυχεί ιδιαίτερα για τις συνθήκες διαβίωσης των ιθαγενών της Βορείου Αμερικής.

Στην προτεινόμενη τροποποίηση του κανονισμού (ΕΟΚ) 3254/91 διαβλέπεται η εξαίρεση από τους περιορισμούς στις εισαγωγές γούνας ή των προϊόντων της γούνας για τα προϊόντα κυνηγιού των ιθαγενών. Η διάταξη αυτή περιελήφθη ως τρόπος συμμόρφωσης στις διεθνώς ανειλημμένες υποχρεώσεις της Κοινότητας όσον αφορά τους πληθυσμούς αυτούς, ιδίως της 22ας αρχής της δήλωσης του Ρίο, κεφάλαιο 28 της Ατζέντας 21 και του άρθρου 8 σημείο (κ) της σύμβασης περί βιοποικιλότητας.

Με τα δεδομένα αυτά, η Επιτροπή δεν θεωρεί αναγκαία την εκπόνηση ειδικής μελέτης σχετικά με τις ενδεχόμενες οικονομικές επιπτώσεις των περιοριστικών μέτρων στις εισαγωγές για τους ιθαγενείς. Ωστόσο, η Επιτροπή εκτιμά, υπό το φως των υφιστάμενων στοιχείων, ότι οι επιπτώσεις θα μπορούσαν να είναι σημαντικές για τους ιθαγενείς στον Καναδά, όπου 40% των κυνηγών ζώων για γούνες είναι ιθαγενείς. Το ποσοστό αυτό είναι μικρότερο στην περίπτωση της Ρωσικής Ομοσπονδίας και των Ηνωμένων Πολιτειών, με εξαίρεση ίσως την Αλάσκα.
ΓΡΑΠΤΗ ΕΡΩΤΗΣΗ P-0764/96 υποβολή: Sylviane Ainardi (GUE/NGL) προς την Επιτροπή (21 Μαρτίου 1996)

Θέμα: Ανάπτυξη της παραγωγής ρητίνης

Το Ευρωπαϊκό έλλειμμα σε παράγωγα προϊόντα ρητίνης παραμένει πάντοτε σημαντικότατο. Δυστυχώς, λόγω της πτώσης των τιμών και της απουσίας ενθαρρυντικού περιβάλλοντος, η παραγωγή ρητίνης εγκαταλείφθηκε σε πολλές περιοχές, όπως στη Landes.

Προσφάτως, ανακαλύφθηκε μία νέα μέθοδος ρητίνευσης, η αποκαλούμενη «σε κλειστό δοχείο», η οποία βελτιώνει την απόδοση και επιτρέπει να συλλέγεται απόσταγμα τερεβινθίνης με μετάγγιση και κρυστάλλωση της ρητίνης. Η εν λόγω μέθοδος συμπληρώνεται με μια κινητή μονάδα απόσταξης που παρέχει την δυνατότητα να μεταποιείται η κρυσταλλωμένη ρητίνη επί τόπου σε κολοφώνιο και τερεβινθίνη. Η μέθοδος αυτή δοκιμάζεται αυτή τη στιγμή.

Είναι ενήμερη η Επιτροπή; Έχει αποφασίσει να ενθαρρύνει τις νέες αυτές πρακτικές με την παροχή ενισχύσεων έτσι ώστε να αναθερμανθεί η ρητίνευση σε δασικές περιοχές όπως η Landes.

Απάντηση του κ. Fischler εξ ονόματος της Επιτροπής (12 Απριλίου 1996)

Η Επιτροπή γνωρίζει τις διάφορες τεχνικές συλλογής ρητίνης σε πευκώνες και, ιδίως, τις αποκαλουμένης «σε κλειστό δοχείο» μεθόδου ρητίνευσης, με την οποία επιδιώκεται ο εξορθολογισμός και η μείωση της τιμής κόστους της συλλογής αυτού του προϊόντος.

Η Επιτροπή δεν χορηγεί άμεση ενίσχυση για την παραγωγή μαστίχας ή ρητίνης σε κοινοτική κλίμακα.

Αντιθέτως, η ανάπτυξη αυτού του τομέα δραστηριότητας στην περιοχή Landes, είναι δυνατόν να ευνοηθεί μέσω χρηματικής ενίσχυσης χορηγούμενης στο πλαίσιο των προγραμμάτων ανάπτυξης των αγροτικών περιοχών. Τα προγράμματα αυτά, τα οποία αποφασίζονται στο πλαίσιο της μεταρρύθμισης των διαρθρωτικών ταμείων, διαχειρίζονται στη Γαλλία σε περιφερειακό επίπεδο, στο πλαίσιο μιας επιτροπής παρακολούθησης την οποία προεδρεύει ο περιφερειάρχης και στην οποία μετέχουν οι πολιτικοί, διοικητικοί, οικονομικοί και κοινωνικοί εταίροι της περιφέρειας. Όσον αφορά την περιφέρεια Aquitaine, το πρόγραμμα αυτό που καλύπτει την περίοδο 1994-1999, περιλαμβάνει ένα σκέλος το οποίο αποσκοπεί στην αξιοποίηση των δασικών πόρων και το οποίο θα μπορούσε να επιτρέψει την ενθάρυνση της αναβίωσης της ρητίνευσης, εφόσον οι περιφερειακοί ιθύνοντες το συμπεριλάβουν μεταξύ των αναπτυξιακών τους προτεραιοτήτων. Για το σύνολο του δασικού τομέα, το πρόγραμμα της περιφέρειας Aquitaine προβλέπει παρεμβάσεις των δημοσίων πόρων της τάξεως των 300 εκατ. FF επί εξαετία, εκ των οποίων περίπου 150 εκατ. FF κοινοτικών πιστώσεων από το ευρωπαϊκό γεωργικό ταμείο προσανατολισμού και εγγυήσεων - τομέας προσανατολισμού.
ΓΡΑΠΤΗ ΕΡΩΤΗΣΗ P-0855/96 υποβολή: Herbert Bφsch (PSE) προς την Επιτροπή (2 Απριλίου 1996)

Θέμα: Καταπολέμηση της απάτης

Στο πρόγραμμα εργασίας του 1996 για την καταπολέμηση της απάτης αναφέρεται ότι «η πρακτική της μη χρηματοδότησης της γεωργίας θα πρέπει να επεκταθεί και σε άλλους τομείς», κατόπιν αιτήματος του Ευρωπαϊκού Συμβουλίου της Μαδρίτης.

1. Πόσες φορές έχει αρνηθεί η Ευρωπαϊκή Επιτροπή τη χρηματοδότηση της γεωργίας;

2. Για ποια ποσά επρόκειτο;

3. Υπάρχει κάποια διαφοροποίηση ανάλογα με το κράτος μέλος;

4. Ποιοί ήταν οι βασικοί λόγοι αυτών των αρνήσεων;

Απάντηση του κ. Fischler εξ ονόματος της Επιτροπής (24 Απριλίου 1996)

Η Επιτροπή προκαταβάλλει στα κράτη μέλη τα κεφάλαια που είναι αναγκαία για τη χρηματοδότηση των γεωργικών δαπανών που επιβαρύνουν το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ)-τμήμα εγγυήσεων. Κάθε χρόνο η Επιτροπή ελέγχει τις πραγματοποιηθείσες δαπάνες, την ακρίβεια των λογαριασμών των κρατών μελών και τη συμμόρφωση των δαπανών με τους κοινοτικούς κανόνες. Οι έλεγχοι αυτοί γίνονται σε μεγάλο βαθμό επιτόπου στις κεντρικές και περιφερειακές υπηρεσίες των κρατών μελών και στις εγκαταστάσεις των δικαιούχων. Όταν ολοκληρωθούν οι έλεγχοι, η Επιτροπή λαμβάνει μία απόφαση για την εκκαθάριση των ετησίων λογαριασμών των κρατών μελών και για την απόρριψη της χρηματοδότησης των δαπανών που δεν συμμορφώνονται με τους κοινοτικούς κανόνες, κυρίως όταν οι έλεγχοι των κρατών μελών, όσον αφορά τις δαπάνες, ήσαν ακατάλληλοι για την πρόληψη και την ανίχνευση της απάτης και των παρατυπιών. Η διαδικασία αυτής της ετήσιας εκκαθάρισης των λογαριασμών θεσπίζεται στον κανονισμό 729/70 του Συμβουλίου ((ΕΕ L 94, 28.4.1970. )).

Το σύνολο των δαπανών που απερρίφθησαν κυμαίνεται από 384 εκατ. ECU (εκκαθάριση λογαριασμών 1989) έως 1 518 εκατ. ECU (εκκαθάριση λογαριασμών 1991). Η διαδικασία εκκαθάρισης του 1992 δεν έχει ολοκληρωθεί ακόμη. Με μία πρώτη απόφαση που ελήφθη στις 10 Απριλίου 1996 απερρίφθησαν 843 εκατ. ECU.

Η απόφαση της ετήσιας εκκαθάρισης αφορά όλα τα κράτη μέλη και, κατά τη διαδικασία αυτή, όλα τα κράτη μέλη τυγχάνουν ίσης μεταχείρισης. Εντούτοις, τα ποσά που απερρίφθησαν διαφέρουν από το ένα κράτος μέλος στο άλλο αναλόγως με το κατά πόσο ισχυρά ή αδύναμα είναι τα συστήματα ελέγχου τους.

Οι συχνότεροι λόγοι για απόρριψη του συνόλου ή μέρους των δαπανών για τα διάφορα μέτρα της κοινής γεωργικής πολιτικής αφορούν αδυναμίες του συστήματος ελέγχου, για παράδειγμα την αναποτελεσματικότητα των ελέγχων ή τον ανεπαρκή αριθμό τους. Τα μεγαλύτερα ποσά αφορούν την αδυναμία ορισμένων κρατών μελών να εφαρμόσουν το καθεστώς ποσοστώσεων γάλακτος κατά τα έτη 1989 έως 1993.
ΓΡΑΠΤΗ ΕΡΩΤΗΣΗ E-0582/96 υποβολή: Jens-Peter Bonde (EDN) προς την Επιτροπή (11 Μαρτίου 1996)

Θέμα: Oδηγίες σχετικά με τις συμβάσεις δημοσίων έργων

Προτίθεται η Επιτροπή να προτείνει την αύξηση του οριακού ποσού που αναφέρεται στις οδηγίες για τις συμβάσεις δημοσίων έργων, προκειμένου να αποφευχθούν τα προβλήματα που αναφέρονται στο φύλλο της εφημερίδας Erhvervs-Bladet της Δευτέρας 26 Φεβρουαρίου 1996;

Απάντηση του κ. M. Monti εξ ονόματος της Επιτροπής (9 Απριλίου 1996)

Η Επιτροπή δεν προβλέπει οποιαδήποτε γενική αύξηση του οριακού ποσού που αναφέρεται στις οδηγίες για τις συμβάσεις δημοσίων έργων (92/50/ΕΟΚ ((ΕΕ L 209, 24.7.1992. )), 93/36/ΕΟΚ, 93/37/ΕΟΚ, 93/38/ΕΟΚ ((EE L 199, 9.8.1993. ))), ούτε μπορεί να το κάνει μονομερώς χωρίς να παραβιάζει τις διεθνείς υποχρεώσεις που απορρέουν από την πρόσφατα εκδοθείσα κυβερνητική συμφωνία για τις προμήθειες (GPA), που έχει έναρξη ισχύος την 1η Ιανουαρίου 1996. Αλλαγές στα ανώτατα όρια, που θα μπορούσαν επίσης να επηρεάσουν τις σχέσεις με τρίτες χώρες που έχουν υπογράψει τη GPA, θα μπορούσαν πράγματι να απαιτήσουν την επαναδιαπραγμάτευση της GPA, συμφωνία που επιτεύχθηκε με αρκετές δυσχέρειες. Κατά συνέπεια, δεν θα ήταν χρήσιμο προς το παρόν να ξαναρχίσουν οι διαπραγματεύσεις.

Λόγω των τιμών συναλλάγματος και εξαιρουμένου του ορίου που εφαρμόζεται σε ορισμένες συμβάσεις παροχής υπηρεσιών που κατακυρώνονται από οργανισμούς της κεντρικής κυβερνήσεως, τα όρια που θα ισχύσουν μέχρι της 31ης Δεκεμβρίου 1997 για τις συμβάσεις που υπόκεινται στη GPA θα είναι ελαφρώς ανώτερα από τα όρια που προβλέπονται στις ισχύουσες οδηγίες για τις συμβάσεις δημοσίων έργων. Στις προτάσεις της για την τροποποίηση των οδηγιών ώστε να ληφθεί υπόψη η GPA ((COM (95) 107 τελικό - ΕΕ C 138, 3.6.1995. )) η Επιτροπή πρότεινει ευθυγράμμιση των ισχυόντων ορίων εντός της Κοινότητας με εκείνα που εφαρμόζονται βάσει της GPA.

Όσον αφορά τα προβλήματα που αναφέρονται στο άρθρο της εφημερίδας του οποίου έκανε μνεία το Αξιότιμο Μέλος, θα πρέπει να τονισθεί ότι οι δυσχέρειες στην προετοιμασία μιας διαδικασίας κατακύρωσης βάσει των οδηγιών για τις συμβάσεις δημοσίων έργων φαίνεται να μειώνονται εφόσον οι αναθέτουσες αρχές εξοικειώνονται με τη διαδικασία. Επίσης πρέπει να υπενθυμίσουμε ότι η σύναψη οποιασδήποτε σύμβασης απαιτεί κάποια προετοιμασία, είτε υπάγεται είτε όχι στις διατάξεις των οδηγιών και ότι οι επιπτώσεις οποιασδήποτε αύξησης των ορίων ενδεχομένως θα είναι καταστροφικές για πολλές εταιρείες, και ιδίως για μικρομεσαίες επιχειρήσεις.

Τέλος, οι δυνατότητες για τις κοινοτικές εταιρείες που απορρέουν από τη GPA θα πρέπει να ληφθούν υπόψη, εφόσον υπολογίστηκε ότι η νέα συμφωνία, συνολικά, αντιπροσωπεύει περίπου δεκαπλάσια κάλυψη της αρχικής συμφωνίας του 1979 και ότι η αξία των δημοσίων συμβάσεων που καλύπτονται από τη GPA ανέρχεται σε ποσό της τάξεως των 350.000 εκατομμυρίων ECU ανά έτος.
ΓΡΑΠΤΗ ΕΡΩΤΗΣΗ E-0223/96 υποβολή: Lissy Grφner (PSE) προς την Επιτροπή (9 Φεβρουαρίου 1996)

Θέμα: Μετανάστευση ανηλίκων από την Ευρώπη σε υπερπόντιες χώρες

Σύμφωνα με στοιχεία της βρετανικής οργάνωσης αυτοβοήθειας «Child Migrent Trust», το Ηνωμένο Βασίλειο απέστειλε, κατά τη μεταπολεμική περίοδο, περίπου 10.000 παιδιά από τη Βρετανία, ως εργατικό δυναμικό στην Αυστραλία, συχνά χωρίς τη συγκατάθεση των γονέων. Πολλά από αυτά τα παιδιά υπέστησαν κατά την εκεί παραμονή τους σωματική και σεξουαλική κακοποίηση. Το 1967, απέστειλε η Μεγάλη Βρετανία την τελευταία ομάδα παιδιών.

1. Γνωρίζει η Επιτροπή ότι υπάρχει αυτού του είδους μετανάστευση;

2. Πώς σκοπεύει η Επιτροπή να βοηθήσει τα εν λόγω παιδιά;

3. Ασχολήθηκε το Κέντρο Οικογενειακής Παρακολούθησης με το πρόβλημα;

4. Θα μπορούσε ενδεχομένως το Κέντρο Οικογενειακής Παρακολούθησης να παράσχει βοήθεια στα παιδιά αυτά;

Απάντηση της κ. Gradin εξ ονόματος της Επιτροπής (3 Απριλίου 1996)

1 & 2. Η Επιτροπή δεν διαθέτει στοιχεία για τα ανησυχαστικά γεγονότα που περιγράφει το Αξιότιμο Μέλος του Κοινοβουλίου. Η Επιτροπή υποθέτει ότι όλα τα κράτη μέλη της Ένωσης ανταποκρίνονται στις δεσμεύσεις της συμφωνίας για τα ανθρώπινα δικαιώματα. Ο τίτλος VI της Συνθήκης για την Ευρωπαϊκή Ένωση αναφέρεται στην μετανάστευση υπηκόων τρίτων χωρών στα κράτη μέλη. Η Επιτροπή δεν διαθέτει αρμοδιότητες παρέμβασης σε θέματα που αφορούν την αποδημία των υπηκόων των κρατών μελών σε τρίτες χώρες.

3 & 4. Το Ευρωπαϊκό Παρατηρητήριο για τις οικογενειακές πολιτικές συστάθηκε το 1989 από την Επιτροπή για να συλλέγει και να αναλύει δεδομένα στον τομέα των οικογενεικών πολιτικών των κρατών μελών. Είναι δίκτυο εθνικών εμπειρογνωμόνων, οι περισσότεροι από τους οποίους είναι ακαδημαϊκοί. Τα καθήκοντα του Παρατηρητηρίου είναι:

α) να περιγράφει τα μέτρα που υιοθετούν τα κράτη μέλη για τις οικογένειες 7

β) να περιγράφει τις πολιτικές για τις οικογένειες και την εφαρμογή τους 7

γ) να αξιολογεί τις πολιτικές για την οικογένεια και την μελλοντική ανάπτυξή τους.

Εκδίδεται σχετική ετήσια έκθεση. Λόγω της διάθεσης χρημάτων από το Παρατηρητήριο, μπορεί να αρχίσει διάλογος για το θέμα που έχει τεθεί.